CELEX: 31992R2648
Language: el
Date: 1992-09-11 00:00:00
Title: Κανονισμός (ΕΟΚ) αριθ. 2648/92 της Επιτροπής της 11ης Σεπτεμβρίου 1992 που επιτρέπει στα κράτη μέλη να εγκρίνουν προληπτικές αποσύρσεις μήλων και αχλαδιών

Avis juridique important

|

31992R2648

Κανονισμός (ΕΟΚ) αριθ. 2648/92 της Επιτροπής της 11ης Σεπτεμβρίου 1992 που επιτρέπει στα κράτη μέλη να εγκρίνουν προληπτικές αποσύρσεις μήλων και αχλαδιών  

Επίσημη Εφημερίδα αριθ. L 266 της 12/09/1992 σ. 0013 - 0014

ΚΑΝΟΝΙΣΜΟΣ (ΕΟΚ) αριθ. 2648/92 ΤΗΣ ΕΠΙΤΡΟΠΗΣ  της 11ης Σεπτεμβρίου 1992  που επιτρέπει στα κράτη μέλη να εγκρίνουν προληπτικές αποσύρσεις μήλων και αχλαδιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 1596/79 της Επιτροπής της 26ης Ιουλίου 1979 περί των προληπτικών αποσύρσεων των μήλων και των αχλαδιών (3), όπως τροποποιήθηκε τελευταία από τον κανονισμό (ΕΟΚ) αριθ. 2647/92 (4), προβλέπει τους όρους υπό τους οποίους  επιτρέπονται οι αποσύρσεις μήλων-  ότι, για την περίοδο 1992/93, η παραγωγή μήλων εκτιμάται σε 9 198 570 τόνους- ότι τα προβλεπόμενα πλεονάσματα σε σχέση με παραγωγή 7 660 000 τόνων ανέρχονται σε 1 538 570 τόνους- ότι οι αποσύρσεις μήλων δεν μπορούν να φτάσουν παρά μόνο μέχρι 50 % αυτής  της ποσότητας, δηλαδή 769 200 τόνους κατ' ανώτατο όριο-  ότι, για την περίοδο 1992/93, η παραγωγή αχλαδιών εκτιμάται σε 2 710 935 τόνους- ότι τα προβλεπόμενα πλεονάσματα, σε σχέση με την παραγωγή 2 360 000 τόνων, ανέρχονται σε 450 935 τόνους- ότι οι προληπτικές αποσύρσεις δεν μπορούν να φτάσουν παρά μόνο  μέχρι 50 % αυτής της ποσότητας, δηλαδή 225 460 τόνους κατ' ανώτατο όριο-  ότι πρέπει να κατανεμηθούν αυτές οι ποσότητες μεταξύ των διαφόρων μελών κατ' αναλογία των προβλεπόμενων πλεονασμάτων σε καθένα από αυτά για τις ποσότητες που μπορούν να αποτελέσουν το αντικείμενο αυτών των αποσύρσεων-  ότι οι τιμές που ανακοινώνονται, σύμφωνα με τις διατάξεις του άρθρου 17 παράγραφος 1 πρώτο εδάφιο του κανονισμού (ΕΟΚ) αριθ. 1035/72, κυμαίνονται σε πολλές αντιπροσωπευτικές αγορές της Κοινότητας κάτω από την τιμή βάσεως-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα κράτη μέλη μπορούν να επιτρέπουν στις οργανώσεις παραγωγών που είναι εγκατεστημένες στο έδαφός τους να πραγματοποιήσουν προληπτικές αποσύρσεις μήλων και αχλαδιών κατά την περίοδο 1992/93.  Άρθρο 2  1. Οι προληπτικές αποσύρσεις δεν μπορούν να ξεπεράσουν τους 769 200 τόνους μήλων και 225 460 τόνους αχλαδιών, κατανεμημένους ανά κράτος μέλος ως εξής:    Μήλα  Αχλάδια  Βέλγιο  37 900  13 100  Δανία  1 400  200  Γερμανία  52 100  22 100  Ελλάδα  34 800  11 500  Γαλλία  257 600  30 000  Ιρλανδία  1 200  10  Ιταλία  204 100  65 630  Λουξεμβούργο  200  20  Κάτω Χώρες  37 300  15 800  Ηνωμένο Βασίλειο   18 800  4 500  Ισπανία  99 900  43 700  Πορτογαλία  23 900  18 900. 2. Οι προληπτικές αποσύρσεις μήλων αφορούν μόνο τα μήλα και αχλάδια των ποικιλιών που αναφέρονται στο παράρτημα.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Σεπτεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 189 της 27. 7. 1979, σ. 47. (4) Βλέπε σελίδα 12 της παρούσας Επίσημης Εφημερίδας.    ΠΑΡΑΡΤΗΜΑ  Κατάλογος των ποικιλιών μήλων που μπορούν να αποτελέσουν αντικείμενο προληπτικών αποσύρσεων  Golden Delicious  Imperatore  Red Delicious et mutations  Stark Delicious  Starkcrimson  Black Stayman  Staymanred  Stayman Winesap  Richared  Macintosh Red  Belle de Boskoop  Delicious Pilafa  Granny Smith  Bramley's Seedling  Ingrid Marie  Glockenapfel  Jonagold  Bravo de esmolfe  Casa nova de Alcobaca  Riscadinha  Κατάλογος των ποικιλιών αχλαδιών που μπορούν να αποτελέσουν αντικείμενο προληπτικών αποσύρσεων  Passe Crassana  Conference  Doyenne du Comice  Empereur Alexandre  Crystalli  Alexandre Lucas  Rocha